Споразумението за Южен поток съответства за европейското право
Източник: Дарик 11:47 / 16.11.2010 Отпечатай Изпрати
Споразумението за "Южен поток" напълно съответства на европейското законодателство, заяви енергийният министър Трайчо Трайков преди срещата на правителството с бизнеса. Той допълни, че българо-руската компания, която беше учредена в събота при посещението на премиера на Русия Владимир Путин, ще кандидатства за дерогация пред ЕК.
Когато говорихме с комисар Йотингер (еврокомисарят за енергетиката Гюнтер Йотингер - бел. ред.) и неговия експерт в петък, вижда се това несъответствие: в договора от 2008 година пише, че 100 процента от капацитета на газопровода е за неговите акционери. Това обаче няма как да бъде така в момента и никой от акционерите не си прави илюзията, че това е така. Затова в междукорпоративното споразумение изрично сме записали, че компанията ще кандидатства за дерогация през Европейската комисия по абсолютно същия модел като за "Набуко". Така че това, което подписахме в събота, абсолютно съответства на европейското законодателство. Това, което от комисията искат и ние сме съгласни е като допълнителна гаранция да бъде променена и частта в междуправителственото споразумение от 2008 година. Но пак повтарям: начинът, по който подписахме документите, абсолютно съответства на европейското право и няма притеснения в това отношение.